Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: A vad védelmérõl, a vadgazdálkodásról, valamint a vadászatról szóló 1996. évi LV. törvény végrehajtásának szabályairól szóló 30/1997. (IV. 30.) FM rendelet (a továbbiakban: R.) 2. §-a (2) bekezdése a következõ c) ponttal
Paragraph Index: 1497

„29. § (1) A vadászati naplót a 11. számú melléklet I. részében foglalt minta szerint területrészenként elkülönítve kell vezetni. Minden vadászatot új sorszámon, annak megkezdése elõtt, saját kezû beírással kell naplózni. Egyéni vendég- vagy bérvadászat esetében a vadászatot a kísérõvadász jegyezi be, társas vadászat esetében pedig a vadászatvezetõ. A vadászat végén ugyanezen módon kötelezõ a vadászati naplóba bejegyezni a vadászat befejezését és eseményeit. Az egyes naplóbeírásokat a bejegyzõje — egyéni vadászat esetén a vadász, társas vadászat esetén a vadászatvezetõ, bér- és vendégvadászat esetén pedig a kísérõvadász — köteles az aláírásával is hitelesíteni.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes